b"\n_START_ARTICLE_\nTeoria del Reempla\xc3\xa7ament\n_START_PARAGRAPH_\nEn teologia la teoria del Reempla\xc3\xa7ament o supersessionisme implica una interpretaci\xc3\xb3 parcial del Nou Testament l'argument de la qual \xc3\xa9s que l'actual relaci\xc3\xb3 de D\xc3\xa9u amb els cristians reempla\xc3\xa7a la relaci\xc3\xb3 que anteriorment tenia amb els jueus._NEWLINE_Les expressions b\xc3\xadbliques de les relacions de D\xc3\xa9u amb la humanitat es coneixen com a Testaments, l'argument de la Teoria del Reempla\xc3\xa7ament \xc3\xa9s que l'Evangeli o Nou Testament de D\xc3\xa9u amb l'Esgl\xc3\xa9sia reempla\xc3\xa7a aquell que el precedeix, \xc3\xa9s a dir, el Testament que cont\xc3\xa9 el Pacte i l'Alian\xc3\xa7a amb el poble d'Israel, substituint particularment la Llei de Mois\xc3\xa8s o Tor\xc3\xa0.\n_START_SECTION_\nLa visi\xc3\xb3 jueva\n_START_PARAGRAPH_\nDes d'una perspectiva jueva, la Tor\xc3\xa0 fou atorgada al poble jueu com un pacte etern i mai no ser\xc3\xa0 reempla\xc3\xa7at ni s'hi faran addicions (Deuteronomi 12:32), i per tant el judaisme rebutja la teoria del reempla\xc3\xa7ament com contrari a la B\xc3\xadblia hebrea en el millor dels casos i antisemita en el pitjor. Per al judaisme i altres cr\xc3\xadtics, el supersessionisme \xc3\xa9s una teologia del reempla\xc3\xa7ament, que substitueix els jueus i els fills de No\xc3\xa8 per l'esgl\xc3\xa9sia cristiana, formada per cristians. _NEWLINE_Els supersessionistes, tanmateix, entenen la seva visi\xc3\xb3 com una teologia de la concreci\xc3\xb3, en la qual cap jueu que vertaderament cregui en l'Evangeli \xc3\xa9s mai reempla\xc3\xa7at (per\xc3\xb2 per als jueus, una persona que creu en l'Evangeli no \xc3\xa9s jueva), i en la qual qualsevol jueu no creient (com Ahab o Judes Iscariot) no va mai ser part del poble escollit de D\xc3\xa9u perqu\xc3\xa8 ell mai no havia seguit D\xc3\xa9u. Tot i quan el judaisme anticipa la seva pr\xc3\xb2pia completitud a l'arribada d'un messies jueu, el cristianisme afirma que Jes\xc3\xbas, a la seva Segona Vinguda, ser\xc3\xa0 la concreci\xc3\xb3 d'aquesta esperan\xc3\xa7a, m\xc3\xa9s que no pas un reempla\xc3\xa7ament d'ella._NEWLINE_Cal assenyalar que la creen\xc3\xa7a cristiana tradicional a la teoria del Reempla\xc3\xa7ament \xc3\xa9s considerada ofensiva per als jueus moderns i \xc3\xa9s moltes vegades citada pels historiadors com una de les arrels de l'antisemitisme a la cultura occidental."